ⴰⵎⵓⵙⵙⵓ ⴰⴷⵍⵙⴰⵏ ⴰⵎⴰⵣⵉⵖ

[thumb|288x288px|ⵉⵎⴰⵣⵉⵖⵏ ⵏ [ⵜⵓⵏⵙ ⵙⴽⵔⵏ ⵜⴰⵎⵙⵎⵓⵏⵜ ⵏ ⵜⴷⵍⵙⴰ]]
**ⴰⵎⵓⵙⵙⵓ ⴰⴷⵍⵙⴰⵏ ⴰⵎⴰⵣⵉⵖ** (ⵙ ⵜⴰⵄⵕⴰⴱⵜ: الحركة الثقافية الأمازيغية, ⵙ ⵜⴰⴼⵕⴰⵏⵚⵉⵚⵜ: Le mouvement Culturel Amazigh) ⵉⴳⴰ ⴰⵎⵓⵙⵙⵓ ⴰⴳⵜⴰⵍⵖⵉⵡ ⴰⵎⴰⵣⵉⵖ ⵉⵜⵜⵏⵣⴱⴰⵢⵏ ⵅⴼ ⵉⵣⵔⴼⴰⵏ ⵏ ⵜⴷⵍⵙⴰ ⴷ ⵓⴼⴳⴰⵏ ⴰⵎⴰⵣⵉⵖ ⴳ ⵜⵎⵉⵣⴰⵔ ⵏ ⵜⵎⵎⴰⵣⵖⴰ (ⵍⵎⵖⵔⵉⴱ, ⴷⵣⴰⵢⵔ, ⵜⵓⵏⵙ, ⵍⵉⴱⵢⴰ, ⵙⵉⵡⴰ, ⵜⵉⴳⵣⵉⵔⵉⵏ ⵜⵉⴽⵏⴰⵔⴰⵢⵉⵏ, ⵜⵛⴰⴷ, ⵎⴰⵍⵉ, ⴱⵓⵔⴽⵉⵏⴰ ⴼⴰⵙⵓ, ⵙⵓⴷⴰⵏ ⴷ ⵎⵓⵔⵉⵜⴰⵏⵢⴰ) ⴷ ⵓⵎⴰⴹⴰⵍ ⴰⴽⴽⵛ ⵣⵓⵏ ⴷ (ⵚⴱⴰⵏⵢⴰ, ⴼⵕⴰⵏⵚⴰ, ⴽⴰⵏⴰⴷⴰ, ⵉⵡⵓⵏⴰⴽ ⵉⵎⵓⵏⵏ, ⵀⵓⵍⴰⵏⴷⴰ, ⴱⵍⵊⵉⴽⴰ, ...).

## ⴳ ⵍⵎⵖⵔⵉⴱ
ⵉⵏⴼⴰⵍⴰⵍ ⴷ **ⵓⵎⵓⵙⵙⵓ ⴰⴷⵍⵙⴰⵏ ⴰⵎⴰⵣⵉⵖ** ⴳ ⵍⵎⵖⵔⵉⴱ ⴳ ⵓⵙⴳⴳⵯⴰⵙ ⵏ 1967 ⴹ.ⵜ (10 ⵏⵓⵡⴰⵏⴱⵉⵔ) ⴳ ⵜⵖⵔⵎⵜ ⵔⵔⴱⴰⵟ, ⵙ ⵉⵣⵡⴰⵔ ⵙⴱⵉⴷⴷⵏ ⵉⵎⵖⵏⴰⵙⵏ ⵜⴰⵎⵙⵎⵓⵏⵜ ⵍⵍⵉ ⵉⵣⵡⴰⵔⵏ ⴳ ⵢⵉⴳⵔ ⵏ ⵜⵎⵙⴰⵔⵜ ⴷ ⵜⴷⵍⵙⴰ ⵜⴰⵎⴰⵣⵉⵖⵜ, ⴰⴷ ⵜⵜ ⵉⴳⴰⵏ ⴷ ⵜⴰⵎⵙⵎⵓⵏⵜ ⵜⴰⵎⵖⵔⵉⴱⵉⵜ ⵏ ⵓⵔⵣⵣⵓ ⴷ ⵓⵎⵔⴰⵔⴰ ⴰⴷⵍⵙⴰⵏ (ⵙ ⵜⵓⵜⵍⴰⵢⵜ ⵜⴰⵄⵕⴰⴱⵜ: *الجمعية المغربية للبحث والتبادل الثقافي* ) .

ⵜⴰⵏⵙⵎⵓⵏⵜ ⴰⴷ ⵜⴻⵜⵜⵢⵓⵙⴱⴷⴷⴰ ⴼ ⵓⴼⵓⵙ ⵏ ⴱⵔⴰⵀⵉⵎ ⴰⵅⵢⵢⴰⵟ, ⵙ ⵓⵎⵢⴰⵡⴰⵙ ⵏ ⵃⵎⴰⴷ ⴱⵓⴽⵓⵙ**,** ⵉⵍⵉⵏ ⴳⵉⵙ ⴽⵓⵍⵍⵓ ⵉⵏⵎⵖⵓⵔⵏ ⴷ ⵉⵎⵖⵏⴰⵙⵏ ⵉⵎⵇⵇⵔⴰⵏ ⵏ ⵓⵎⵓⵙⵙⵓ ⴰⵎⴰⵣⵉⵖ ⵏⵖ ⵜⴰⵎⵙⴰⵔⵜ ⵜⴰⵎⴰⵣⵉⵖⵜ ⵣⵓⵏⴷ ⵎⵓⵃⵎⵎⴰⴷ ⵛⴰⴼⵉⵇ, ⵄⵍⵉ ⴰⵣⴰⵢⴽⵓ ⴷ ⵡⵉⵢⵢⴰⴹ.

ⴰⵡⵜⵜⴰⵙ ⵏ ⵜⵏⵙⵎⵓⵏⵜ ⴰⴷ ⵙ ⵉⵣⵡⴰⵔ ⵓⵔ ⵉⴳⵉ ⴰⴱⵍⴰ ⵢⴰⵏ ⵓⵡⵜⵜⴰⵙ ⴰⴷⵍⵙⴰⵏ. ⵉⵎⵖⵏⴰⵙⵏ ⵏ ⵜⵏⵙⵎⵓⵏⵜ ⵔⴰⵏ ⴰⴷ ⵙⵎⵓⵏⵏ, ⴰⵔⴰⵏ ⴽⵓⵍⵍⵓ ⵎⴰⴷ ⵉⵣⴷⵉⵏ ⵙ ⵜⵓⵙⵙⵏⴰ ⵜⴰⵎⴰⵣⵉⵖⵜ ⴳ ⵍⵎⵖⵔⵉⴱ, ⵣⵓⵏ ⴷ ⵜⵉⵏⴼⵓⵙⵉⵏ, ⵜⴰⵏⴹⴹⴰⵎⵜ, ⵜⵓⵅⵔⵉⴼⵉⵏ, ⵜⵉⵎⵢⵓⵔⵉⵏ ⴷ ⵎⴰ ⵉⵣⴷⵉⵏ ⵓⵍⴰ ⵙ ⵜⵓⴷⵔⵜ ⵜⴰⴽⵓⵢⴰⵙⵜ ⵏ ⵓⴼⴳⴰⵏ ⴰⵎⴰⵣⵉⵖ ⴰⵙⵙ ⴰⴷ ⴷ ⴳ ⵎⴰ ⵉⵣⵔⵉⵏ. ⵉⵔⵉⵏ ⵉⵎⵖⵏⴰⵙⵏ ⵏ ⵜⵏⵙⵎⵓⵏⵜ ⴰⴷ, ⴰⴷ ⵙⵎⵓⵏⵏ ⵎⴰⵢⴰⴷ ⴱⴰⵛ ⴰⴷ ⵙⴽⵔⵏ ⵢⴰⵜ ⵜⵙⴷⵍⵉⵙⵜ ⵜⴰⵎⴰⵣⵉⵖⵜ ⴳ ⵉⵥⴹⴰⵕ ⴰⴷ ⵢⴰⴼ ⴽⵓ ⵢⴰⵏ ⵎⴰ ⵢⴰⵇⵇⵔⴰ ⵉⴳ ⵉⵔⴰ ⴼ ⵜⵎⴰⵣⵉⵖⵜ ⴱⴰⵛ ⴰⴷ ⵉⵙⵙⴰⵏ ⵜⴰⵎⴰⴳⵉⵜ ⵜⴰⵎⴰⵣⵉⵖⵜ ⵙ ⵢⵉⵍⵙ ⴷ ⵜⵉⵔⵔⴰ ⵏ ⵉⵎⴰⵣⵉⵖⵏ.

ⵎⴰⵛⵛ ⵜⴰⵏⵙⵎⵓⵏⵜ ⵓⵔ ⵜⵖⴰⵎⴰ ⵖⵉⴽ ⴰⵏⵏ ⴳⵉⵙ ⵖⴰⵔ ⵎⵏⵏⴰⵡ ⵏ ⵉⵎⵉⵏⴰⴳⵏ, ⴰⵙⵙ ⵍⵍⵓⵔⴰ ⵏ ⵡⴰⵢⵢⴰ ⵜⵙⵙⵓⴷⴰ ⵜⵏⵙⵎⵓⵏⵜ ⴰⵔ ⵜⵜⵉⵎⵖⵓⵔ, ⴰⵔ ⵜⵜ ⵉⴷ ⴽⵛⵛⵎⵏ ⵉⵎⵃⴹⴰⵕⵏ ⵏ ⵜⵙⴷⴷⴰⵡⵉⵜ ⴷ ⵉⵙⵍⵎⴰⴷⵏ ⵉⵙⴷⴷⴰⵡⵉⵏ. ⴰⵔ ⵜⵜ ⵉⴷ ⴽⵛⵛⵎⵏ ⵓⵍⴰ ⵓⴷⵎⴰⵡⵏ ⵉⵙⵔⵜⴰⵏⵏ (ⴰⵢⵜ ⵜⵙⵔⵜⵉⵜ) ⵖⴰⵢⴰⴷ ⴰⴷ ⵜⵜ ⵢⵓⴷⴷⵊⴰⵏ ⴰⴷ ⴷⴰⵔⵙ ⵢⵉⵍⵉ ⵢⴰⵏ ⵓⵙⵙⵉⵙⴼⵉⵡ ⴰⴳⵊⴷⴰⵏ ⴳ ⵢⵉⴳⵔ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ. ⵣⵔⵉⵏ ⵉⵙⴳⴳⵯⴰⵙⵏ, ⵉⵎⵃⴹⴰⵔⵏ ⴷ ⵉⵙⵍⵎⴰⴷⵏ ⵉⵙⵎⵓⵍⴰⵏ ⴳ ⵜⵙⴽⵍⵓⵜ ⵏ ⵜⵏⵙⵎⵓⵏⵜ ⵜⴰⵎⵖⵔⵉⴱⵉⵜ ⵏ ⵓⵔⵣⵣⵓ ⴷ ⵓⵎⵔⴰⵔⴰ ⴰⴷⵍⵙⴰⵏ ⴼⴼⴰⵖⵏ ⵜⵉⵖⵔⵎⵜ ⵏ ⵔⵔⴱⴰⵟ, ⴼⵜⵓⵏ ⵙ ⵜⵖⵔⵎⵉⵏ ⵢⴰⴹⵏ, ⴰⵡⵉⵏ ⴷⵉⴷⴰⵜⵙⵏ ⴰⵡⵏⴳⵎ ⵏ ⵜⵏⵙⵎⵓⵏⵜ. ⵎⴰⵢⴰⴷ ⴰⴷ ⵜⵏ ⵢⵓⴷⵊⴰⵏ ⴰⴷ ⵙⴽⵔⵏ ⴽⵓ ⵢⴰⵏ ⴳⵉⵜⵙⵏ ⵜⴰⵏⵙⵎⵓⵏⵜ ⴳ ⵉⵖⵔⵎ ⵏⵏⴰ ⴳ ⵉⵣⴷⵖ. ⵙ ⵉⴳⴳⵯⵔ, ⵜⴰⵏⵙⵎⵓⵏⵜ ⵏⵏⴰⵖ ⵜⴰⵎⵣⵡⴰⵔⵓⵜ ⵙ ⵜⵜⵉⵏ ⵉⴽⴽⴰⵏ ⵜⴳⴰ ⵢⴰⵜ, ⵜⵓⵔⵔⵉ ⵜⴳⴰ ⵎⵏⵏⴰⵡ ⵏ ⵜⵎⵙⵎⵓⵏⵉⵏ, ⵖⵉⴽⴰⴷ ⴰⵙ ⵉⴱⴷⴰ ⵓⵡⵡⵏⴳⵉⵎ ⴰⵎⴰⵣⵉⵖ ⴳ ⵍⵎⵖⵔⵉⴱ ⴰⵔ ⵉⴽⵛⵛⵎ ⵙ ⵉⴳⵔ ⵏ ⵜⵙⵔⵜⵉⵜ ⴷ ⵜⴷⵍⵙⴰ.

ⵓⵔⵔⵉⵏⵜ ⴷⴰⵔⵖ ⵜⵉⵎⵙⵎⵓⵏⵉⵏ ⴳ ⵜⵓⴳⵜ ⵏ ⵜⵖⵔⵎⵉⵏ ⵣⵓⵏ ⴷ ⵓⴽⴰⵏ : ⵡⴰⵔⵣⴰⵣⴰⵜ, ⵏⵏⴰⴹⵓⵔ, ⴰⴳⴰⴷⵉⵔ, ⴰⵜⴳ. ⵎⴰⵛⵛ ⵜⵉⵏⵙⵎⵓⵏⵉⵏ ⴰⴷ ⵖⴰⵎⴰⵏⵜ ⵣⴷⵉⵏⵜ ⵙ ⵓⵥⵓⵔ ⵏⵏⵙⵏⵜ ⴳ ⵔⵔⴱⴰⵟ. ⴰⵔ ⵖⵉⴷ ⴰⵡⴰⵍ ⵙⵓⵍ ⵉⵏⴳⴰⴷⴷⴰ, ⴰⴼⵔⵔⵓⵖ ⵓⵔ ⵉⴱⴷⵉ ⴰⵔ ⵜⵉⵣⵡⵉⵔⵉ ⵏ 1980 ⴹ.ⵜ. ⴳ ⵉⵣⵡⴰⵔ ⵏ 1980 ⵉⵡⵍⵏ (ⵛⵓⵎⵎⵏⵛ) ⴰⵢⵜ ⵉⵥⵥⵍⵎⴹ ⴰⵔ ⵙⵙⴰⵏ ⵙⴳ ⵜⵖⴱⴰⵍⵓⵜ ⵏ ⵜⵎⵙⵎⵓⵓⵉⵏ, ⵓⵔⵔⵉⵏ ⴰⵢⵜ ⵉⵥⵥⵍⵎⴹ ⴰⵔ ⵜⵏⵣⴱⴰⵢⵏ ⴼ ⵜⵎⵙⴰⵔⵜ ⵜⴰⵎⴰⵣⵉⵖⵜ ⵙⴳ ⵓⴳⵏⵙ ⵏ ⵉⴽⴰⴱⴰⵔⵏ ⵏⵏⵙⵏ ⴷ ⵉⵎⵓⵙⵙⵓⵜⵏ ⵏⵏⵙⵏ, ⵣⵓⵏ ⴷ ⴰⵎⵓⵙⵙⵓ ⵏ *ⵉⵍⴰ ⴰⵍ ⴰⵎⴰⵎ* ⴷ ⵓⵎⵓⵙⵙⵓ ⵏ *23 ⵎⴰⵕⵚ.*

ⵖⵉⴷ ⵓⴽⴰⵏ ⴰ ⴳ ⵢⵉⵡⵍ ⵢⴰⵏ ⵓⵡⵏⴳⵎ ⴰⵎⴰⵣⵉⵖ ⴰⵔ ⴷ ⵉⵜⵜⴰⵍⵍⵉ ⵙⴳ ⵙ ⵡⴰⴽⴰⵍ ⴰⵔ ⵢⴰⵇⵇⵍⴰⵢ ⵙ ⵉⴳⵏⵡⴰⵏ. ⵖⵉⴷ ⵓⴽⴰⵏ ⴰ ⴳ ⵉⵔⴰ ⵢⴰⵡⵍ ⵉⵎⵏⵖⵉ ⵉⵏⴳⵔ ⵓⵡⵏⴳⵉⵎ ⴰⵎⴰⵣⵉⵖ ⴷ ⵓⵡⵏⴳⵎ ⴰⵄⵓⵔⵓⴱⵉ, ⵜⴰⵙⵔⵎⵓⵏⵜ ⵜⴰⴳⴷⵓⴷⴰⵏⵜ, ⴰⵡⵏⴳⵎ ⴰⵎⵓⵙⵍⵎ, ⴷ ⴰⵢⵜ ⴰⵎⵓⵔ ⴰⵄⵔⴰⴱ.

* **ⴰⵢⵜ ⵜⵎⵜⵜⵉ ⵜⴰⵄⵕⴰⴱⵜ** - ⴰⵔ ⵜⵜⵉⵏⵉⵏ ⵎⴰⵙ ⵜⵍⵍⴰ ⵢⴰⵜ ⵜⵎⵜⵜⵉ ⵙⴳ ⵓⴳⴰⵔⵓ ⴰⵔ ⵓⵙⵍⴰⵍⵍⵓ.
* **ⴰⵢⵜ ⵜⵙⵔⵎⵓⵏⵜ ⵜⴰⴳⴷⵓⴷⴰⵏⵜ -** ⴰⵔ ⵜⵜⵉⵏⵉⵏ ⵎⴰⵙ ⴷ ⵉⵇⵇⴰⵏ ⴰⴷ ⵜⵉⵍⵉ ⵢⴰⵜ ⵜⴰⵎⵓⵏⵜ ⵏ ⵡⴰⵄⵔⴰⴱⵏ, ⵢⴰⵏ ⵓⵔ ⵜ ⵉⴳⵉⵏ ⴰⴷ ⵜ ⵉⴳ ⵙ ⵡⴰⴼⵓⴷ.
* **ⴰⵢⵜ ⵓⵡⵏⴳⵎ ⴰⵏⵙⵍⵎ** - ⴰⵔ ⵜⵜⵉⵏⵉⵏ ⵎⴰⵙ ⵉⵍⵍⴰ ⵢⴰⵏ ⵡⴰⵎⵓⵔ ⵙⴳ ⵓⴳⴰⵔⵓ ⴰⵔ ⵓⴳⴰⵔⵓ, ⵏⵖ ⵙⴳ ⵍⵎⵖⵔⵉⴱ ⴰⵔ ⴰⵏⴷⵓⵏⵉⵙⵢⴰ.

ⵖⵉⴷ ⴰ ⴳ ⴷ ⵓⴼⴰⵏ ⴰⵢⵜ ⵓⵡⴳⵎ ⴰⵎⴰⵣⵉⵖ ⵉⵅⴼ ⵏⵏⵙⵏ, ⵉⵇⵇⴰⵏ ⵜⵏ ⵉⴷ ⴰⴷ ⴰⴼⵉⵏ ⵢⴰⵏ ⵓⵡⵏⴳⵎ ⵎⴰⵙ ⵜⵏⴰⵖⵏ ⴷ ⵎⴰⵢⴰⴷ ⴽⵓⵍⵍⵓ ⵜ, ⵖⵉⴷ ⴰ ⴳ ⴷ ⵢⵉⵡⵍ ⵓⵡⵏⴳⵎ ⵏ ⵓⵎⵓⵙⵙⵓ ⴰⴷⵍⵙⴰⵏ ⴰⵎⴰⵣⵉⵖ. ⴷ ⵖⵉⴷ ⴰ ⴳ ⴷ ⴱⴰⵏⵏ ⵜⵓⴳⵜ ⵏ ⵉⵎⵖⵏⴰⵙⵏ ⵉⵍⴰⵏ ⵓⵏⴳⵉⵎⵏ ⵉⵎⵣⴰⵔⴰⵢⵏ, ⵍⵍⴰⵏ ⴳⵉⵜⵙⵏ ⴰⵢⵜ ⵓⵡⵏⴳⵎ ⴰⵎⴰⵣⵉⵖ ⴰⵎⵓⵙⵍⵎ ⵉⵍⵉⵏ ⴰⵢⵜ ⵓⵡⵏⴳⵎ ⴰⵎⴰⵣⵉⵖ ⴰⵙⵔⵎⵓⵏ ⴰⵜⵔⴰⵔ.

## ⵣⵕ ⵓⵍⴰ

* ⵉⵎⴰⵣⵉⵖⵏ
* ⵎⵓⵃⵎⵎⴰⴷ ⵛⴰⴼⵉⵇ

## ⵉⵙⴰⵖⵓⵍⵏ